– Էլաստոգրաֆիան ժամանակակից գերձայնային հետազոտություն է, որը հնարավորություն է տալիս ուսումնասիրել հյուսվածքների պնդությունն ու ճկունությունը: Հիմքում այն հանգամանքն է, որ բոլոր հյուսվածքներն ունեն որոշակի հատկություններ: Այսպես. առողջ հյուսվածքներն օժտված են բարձր ճկունությամբ, այն ժամանակ, երբ ախտաբանական գործընթացի առկայությունը հյուսվածքների պնդությունը բարձրացնում է տասնյակ անգամ: Մասնագետը գնահատում է դրանք, որոշում ախտաբանական փոփոխությունների առկայությունն առողջի համեմատ, և բարձր տոկոս ճշգրտությամբ որոշում գոյացության բարորակ կամ չարորակ բնույթը: